b'\n_START_ARTICLE_\nBreel Embolo\n_START_SECTION_\nKarijera\n_START_PARAGRAPH_\nProfesionalnu karijeru je zapo\xc4\x8deo u 2014. godini u FC Baselu, gdje je odigrao preko 50 liga\xc5\xa1kih utakmica. Embolo je debitirao za FC Basel 13. o\xc5\xbeujka 2014. godine na St. Jakob-Parku u Europskoj ligi. U\xc5\xa1ao je kao zamjena za Sereya Diea u 90. minuti protiv Red Bull Salzburga. Tri dana kasnije je debitirao u Raffeisen Super ligi u 5:0 pobijedi protiv FC Aaraua. Svoj prvi gol je zabio \xc4\x8detiri minuta nakon ulaska u igru. Sa FC Baselom je krajem te sezone osvojio naslov prvaka._NEWLINE_Dana 26. lipnja 2016. godine Schalke 04 je na svojoj slu\xc5\xbebenoj stranici potvrdio dovo\xc4\x91enje Embola iz FC Basela. Svoje prve liga\xc5\xa1ke golove za Schalke 04 je zabio 2. listopada protiv Borussije M\xc3\xb6nchengladbach. Zabio je dva puta u pobjedi od 4:0.\n_START_SECTION_\nReprezentacija\n_START_PARAGRAPH_\nEmbolo je primio \xc5\xa1vicarsko dr\xc5\xbeavljanstvo u prosincu 2014. godine. Za \xc5\xa1vicarsku nogometnu reprezentaciju je debitirao u 2015. godini, iako je imao mogu\xc4\x87nost nastupati za kamerunsku nogometnu reprezentaciju. U listopadu 2015. godine je zabio svoj prvi pogodak za La Nati protiv San Marina. \xc5\xa0vicarski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem se nalazi Embolo.'